Šatuliniai valstiečiai

Šatuliniai valstiečiai (arba šatulininkai; ) – Mažosios Lietuvos valstiečiai, per XVII–XVIII a. vidinę (šatulinę) kolonizaciją gavę iš Prūsijos valdovo giriose žemės, kirtę miškus ir čia steigę šatulinius ūkius. Buvo nepavaldūs privatiems dvarininkams, priklausė tiesiogiai valdovui. Šatuliniai žemę gaudavo su baudžiavinėmis prievolėmis, už kurias mokėjo mokestį valdovo iždui.Apie Agluonėnų kilmę. Gargzdumuziejus.lt (tikrinta 2025-03-18). Šatulininkai mokesčius mokėdavo privačiam Prūsijos kunigaikščio iždui – į brangenybių dėžutę arba šatulę (, plg. ).Didžioji dykra – Mažosios Lietuvos lopšys. Miskininkas.eu (tikrinta 2025-03-18).

XVII a. šatuliniai valstiečiai daugiausia buvo lietuvininkai. XVIII a. 1-ojoje pusėje, po 1709–1711 m. maro ir per Didžiąją vokiečių kolonizaciją šatulininkais tapo atsikėlę vokiečių valstiečiai, kurie žemės sklypą dažniausiai gaudavo kulmiškių teisėmis (be baudžiavos prievolių, tik už mokestį valdovo iždui). Tarp pastarųjų buvo ir K. Donelaičio senelis Hansas Donelaitis.Algirdas Matulevičius. Keliaujantiems po Mažąją Lietuvą (2 dalis). Lzs.lt (tikrinta 2025-03-18). Šatulininkai tuometinėje visuomenės santvarkoje stovėjo aukščiau už baudžiauninkus ().Iškalbingas Mažosios Lietuvos dokumentas. Aidai.eu (tikrinta 2025-03-18).

 Šaltiniai 

 Nuorodos 


Kategorija:Valstiečiai
Kategorija:Mažoji Lietuva